Crayfish/Kreef by Pieter Pieterse, West Coast of South Africa/Weskus
Pieter Pieterse: Swerwerskos - Kreef/Crayfish
From Crayfish to Iron Pieter se kreef definisie: "Ook bekend as Jasus Ialandii. Of 'lekker lavreeslikiaaii'. Of sommer net 'crayfish' of 'rock lobster' of die 'rooispinnekoppe' van die Weskus of 'die manne met die bolwange'."
Oor daai skelm kreef wat almal soek: "Lewenslank en drie weke, my ou maat, dis wat jy kry. Dan vat hulle jou kar ook nog, jou broek, jou onderbroek, jou skoene, jou vrou en kinders, en daardie kreefspietkop wat jou gaan opsluit, gooi die sleutel so ver weg dat g'n mens hom ooit weer sal kry nie.
Sny jou hare en jou toonnaels en allerhande ander goed wat hulle kan bykom ook sommer stomp af en dop jou ooglede om."
Footloose se knoffelbotterkreef op die kole
Elke keer as ek die knoffel botterkrefie so op die kole sit, dink ek aan Footloose Venter. Dis die lang, maer derm van 'n man wat so vreeslik baie mooi stories het om te sny - die een waarvan ek in die Tietiesbaai boeke vertel het.
gaar kreefstert in die dop
Sny of knip die kreefstert van die rugkant af in die lengte deur. Haal dermpie uit, skroei die vleiskant vinnig op die kole, draai om, smeer knoffelbotter en laat stadig warm word tot knoffelbotter alles ingetrek het. En dan, terwyl jy eet, dan onthou jy weer hoe Footloose my arme pienk skaap opgefoeter het daardie verskriklike nag in die kroeg op Paternoster.